Per tal de donar la màxima visibilitat a aquests Premis, es farà difusió de l'acte d'atorgament dels Premis i de les candidatures premiades a través de la pàgina web dels Premis DonaTIC.
En cas de dubte podeu adreçar les vostres consultes a la bústia de contacte.
Termini de presentació de la candidatura: del 19 de juny al 18 d'agost de 2020, ambdós inclosos.
Les dones vinculades professionalment o acadèmicament a l'àmbit de les TIC poden presentar directament les seves candidatures als Premis o ser proposades per qualsevol persona física o jurídica.
Quan les candidates siguin proposades s'ha de fer constar en la sol·licitud que donen el consentiment a ser presentades als Premis.
A la categoria Iniciatives Referents poden presentar candidatura les persones jurídiques, mitjançant una persona de l'entitat vinculada al projecte que es presenta.
Per optar a les categories Professional i Acadèmica/investigadora és necessari que les candidates tinguin una titulació universitària de l'àmbit de les TIC.
Per a la resta de categories no cal disposar d'aquesta titulació.
Poden optar a la categoria Iniciatives Referents les empreses, els centres formatius o les institucions que hagin desenvolupat una iniciativa pròpia que valori el paper de la dona en l'àmbit de les TIC.
Es valoren aquelles iniciatives que neixen de la voluntat de l'entitat per combatre la bretxa de gènere i no aquelles que es realitzen perquè són la seva tasca dins de l'entitat.
Els Premis s'estructuren en vuit categories, segons el perfil professional, i quatre subcategories, i són excloents entre si; per tant, una mateixa candidatura només es pot presentar a una d'aquestes categories:
Si teniu problemes per visualitzar els formularis en PDF en alguns navegadors, consulteu la pàgina de Descàrrega de formularis en PDF.
També podeu descarregar el formulari en el propi ordinador i obrir-lo mitjançant la còpia que s'ha desat en local.
Recordeu que heu d'obrir el formulari des de la carpeta Baixades del vostre ordinador o des de la ubicació on l'hagueu desat fent Obrir amb > Adobe Reader.
Cal descarregar el document, encara que quan s'obri surti el "Please wait" i obrir el document en local des de la carpeta de descàrregues de l'ordinador fent Obrir amb > Adobe Reader.
El lliurament dels Premis es realitza en el lloc que es determini a aquest efecte en cada edició i es convida a totes les candidatures participants mitjançant una invitació oficial.
Es farà difusió de l'acte a través de la pàgina web dels Premis DonaTIC,
Els Premis es lliuren el segon dimarts d'octubre de cada any, coincidint amb el dia d'Ada Lovelace.
Els Premis es concedeixen per mitjà d'una resolució de la persona titular del departament competent en matèria de polítiques digitals.
L'òrgan competent per ordenar i instruir el procediment de concessió dels Premis és la persona titular de la Direcció General de Societat Digital.
La Resolució definitiva es publica al DOGC i al Tauler electrònic de l'Administració de la Generalitat de Catalunya, e-Tauler.
Contra aquesta Ordre, que exhaureix la via administrativa, les persones interessades poden interposar un recurs contenciós administratiu davant de la Sala Contenciosa Administrativa del Tribunal Superior de Justícia de Catalunya en el termini de dos mesos a comptar de l'endemà que es publiqui en el DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament un recurs de reposició, previ al recurs contenciós administratiu, davant del mateix òrgan que dicta aquest acte, en el termini d'un mes a comptar de l'endemà que es publiqui en el DOGC, segons el que disposen els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos.